Държавен вестник, бр. 55, 2020 г., стр. 54

СТР.  54	
Д Ъ Р Ж А В Е Н  В Е С Т Н И К 	
БРОЙ  55
ките на деня“ и „Ден напред“ и/или със ста­
тус „регистриран“ за пазарен сегмент „Дву­
странни договори“, размерът на изискуемото 
обезпечение е не по-малък от минималното 
обезпечение съгласно ал. 1.
Чл. 225. Минималното обезпечение се 
освобождава след уреждане на финансовите 
отношения с БНЕБ – ЕАД, и след прекратя­
ване на регистрацията и договора за участие.
Чл. 226. При усвояване и/или блокиране на 
част или на цялото минимално обезпечение 
от страна на оператора търговският участник 
е задължен да го възстанови до изискуемия 
размер съгласно чл. 224 в срок до 3 (три) работ­
ни дни, като за посочения период операторът 
отстранява търговския участник от съответния 
пазарен сегмент при условията на раздел VІІ 
от тази глава. При невъзстановен размер на 
минималното обезпечение в указания срок 
операторът изключва търговския участник от 
участие на борсов пазар на електрическа енер­
гия при условията на глава трета, раздел ІІІ.
Раздел VI
Изискуемо обезпечение на пазарни сегменти 
„В рамките на деня“ и „Ден напред“
Чл. 227. За пазарни сегменти „В рамките 
на деня“ и „Ден напред“ се изчислява общо 
изискуемо обезпечение, чийто размер се 
определя на основание на количествата от 
реализираната търговия на двата пазарни 
сегмента, изчислява се в левове за всеки 
работен ден и представлява най-голямата от 
дневните рискови експозиции за последните 
тридесет календарни дни.
Чл. 228. Дневната рискова експозиция 
се изчислява като произведение от нетната 
позиция в MWh на конкретния търговски 
участник, риск параметър и дневен фактор, 
където:
1. нетна позиция в MWh представлява 
разликата между закупеното и продаденото 
количество електрическа енергия от съответ­
ния търговски участник, като нетирането се 
осъществява по отношение на двата пазарни 
сегмента „В рамките на деня“ и „Ден напред“;
2. риск параметър е цена в EUR/MWh, 
определена от БНЕБ – ЕАД, съответно за 
дълга позиция (позиция на нетна покупка) или 
къса позиция (позиция на нетна продажба), и 
представлява очакваната най-висока средно­
дневна цена, изчислена от БНЕБ – ЕАД, на 
база на исторически данни;
3. дневен фактор e параметър, определен 
от БНЕБ – ЕАД, който отразява рисковата 
експозиция на търговския участник при по­
редица от нефинансови дни.
Чл. 229. Методът на изчисление на дневната 
рискова експозиция, стойността на риск пара­
метъра и стойността на определения дневен 
фактор се обявяват на интернет страницата на 
БНЕБ – ЕАД, в Инструкция № 4 „Метод на 
изчисление изискуемо обезпечение“ и могат 
да се променят по преценка на оператора с 
двудневно предизвестие:
1. с цел обезпечаване сигурността и дей­
ността на оператора;
2. при наличие на поредица от неработни 
дни;
3. при съществена промяна на пазарната 
среда.
Чл. 230. Търговските участници са длъжни 
да актуализират размера на наличното обез­
печение до размера на изискуемото най-късно 
до 10,30 ч. на първия работен ден, следващ 
деня на възникване на задължението за по­
вишаване на обезпечението.
Чл. 231. Независимо от разпоредбата на 
чл. 230 наличното обезпечение на търговските 
участници, възнамеряващи да реализират по­
купки на положителни цени и/или продажби 
на отрицателни цени, трябва да е по-голямо 
от общото задължение към оператора при 
съобразяване със следното:
1. общото задължение към оператора е 
сумата от нетното генерирано задължение 
към оператора на пазарни сегменти „В рам­
ките на деня“ и „Ден напред“ и най-голямата 
стойност на задължението, което оферта/и 
може да породи в съответната борсова сесия 
на пазарен сегмент „Ден напред“, и/или най-
голямата стойност на задължението, което 
оферти на пазарен сегмент „В рамките на 
деня“ могат да породят; най-голямата стой­
ност на задължението, което оферта може да 
породи в борсова сесия на пазарен сегмент 
„Ден напред“, е положителният сбор, получен 
от максималните произведения на двойките 
количество-цена (оферти за покупка на по­
ложителни цени и/или оферти за продажба 
на отрицателни цени) за всеки отделен час 
на доставка;
2. търговските участници следва да повишат 
размера на наличното обезпечение най-късно до 
момента на подаване на офертата/офертите; за 
подаване на оферти в нефинансови дни – най-
късно до 15,00 ч. в последния работен ден;
3. наличното обезпечение трябва да е 
равно или по-голямо от нетното генерирано 
задължение към оператора във всеки момент.
Чл. 232. Операторът може да изисква 
предоставянето на извънредно обезпечение 
от търговски участник при констатиране на 
завишено ниво на риска. Завишеното ниво 
на риска се констатира при всяко нарушение 
на задълженията по чл. 231, при оферти за 
покупка на положителна цена и продажби на 
отрицателна цена, когато цената значително 
надвишава риск параметъра, както и по пре­
ценка на оператора.
Чл. 233. (1) При изискване на извънредно 
обезпечение съгласно чл. 232 БНЕБ – ЕАД, 
изпраща официално уведомление до лицата 
по чл. 207, т. 2 за необходимостта от пре­
доставяне на извънредно обезпечение, като 
посочва разумен срок за неговото предоста­
вяне, който не може да бъде по-кратък от 
2 (два) часа от получаването на уведомле­
нието. Официалното уведомление се счита